مەنتەقە

مەنتەقە بە ناوی پێشووی دێلتا ئۆریۆنیس (، ھێمای گەردوونی δ) سیستمێکی ئەستێرەییە لە دەستەی پێکھێنەرانی پشتێنی ڕاوچی، نزیکەی ١٢٠٠ ساڵی ڕووناکی لە خۆر دوورە و چەند سەد جارێک لە خۆر گەورەترە. یەکێکە لە سێ ئەستێرەی سەرەکی پشتێنی ڕاوچی لەگەڵ ھەریەکە لە یەکبوون و پشتوێن، کە بە ناوێکی زۆر لە نێو کولتوورە کۆنەکاندا ناسراوە. http://ui.adsabs.harvard.edu/abs/1900Obs....23..148D/abstract  مەنتەقە ئەم زاراوەیە کە بە واتای ناوچە دێت و لە ساڵی ٢٠١٦ بە فەرمی لە زانستی گەردوونزانی جێگر کرا. http://www.pas.rochester.edu/~emamajek/WGSN/IAU-CSN.txt 
 مێژوو 
پێوانەکانی خێرایی تیشکی کە لەلایەن ھێنری ئەلێکساندەرەوە لە ڕووانگەی پاریس بەدەستھێنران، دەریانخست کە مەنتەقە گۆڕاوێکی دوانیی سپێکترۆسکۆپییە. خەمڵاندنی سەرەتایی بۆ خولگەکەی ١.٩٢ ڕۆژ بوو، و ھەڵەی پێوانەکان لە ساڵی ١٩٠٤دا سەلمێندرا کاتێک یۆھانس فرانتس ھارتمان تەختە فۆتۆگرافییەکانی بەکارھێنا کە لە ڕووانگەی پۆتسدام گیرابوون و دەریخست کە خولگە ڕاستەقینەکەی ٥.٧ ڕۆژە. ھەروەھا ھارتمان تێبینیی ئەوەی کرد کە ھێڵی Kی کالسیۆم لەسەر ٣٩٣.٤ نانۆمەتر لە سپێکتریمی ئەستێرەییدا ناچێتە ناو ژمێریارییەکانی جووڵەی خولگەیی ئەستێرەکەوە و دڵنیابوو کە ھەورێک لە ھێڵی بینینی بەرەو ئەستێرەکە ھەیە کە ھەوری کالسیۆمی تێدایە. ئەمە یەکەم دۆزینەوەی ناوەندی نێوان ئەستێرەکان بوو.https://web.archive.org/web/20200110172903/http://articles.adsabs.harvard.edu/full/1900Obs....23..148D
 کۆمەڵەی ئەستێرە 
لە ڕاستیدا، دەبینین کە مەنتەقە کۆمەڵە ئەستێرەیەکە کە بڕی درەوشاوەیی بینراوی ٧ە. لەنێویاندا ئەستێرەیەکی جووتە ھەیە کە وەک زەبەلاحێکی شینی جۆری B پۆلێن دەکرێت و ھاوڕێیەکەی ئەستێرەیەکی بچووکترە بەڵام گەرمترە لێی و وەک ئەستێرەیەکی جۆری O پۆلێن دەکرێت. دوو ئەستێرەکە ھەموو ٥.٧ ڕۆژ جارێک بە دەوری یەکتردا دەخولێنەوە. ھەریەک لەو دوو ئەستێرەیە ٩٠،٠٠٠ جار لە خۆر ڕووناکترە و بارستایی ھەریەکەیان نزیکەی ٢٠ جار لە بارستایی خۆر گەورەترە.

 ئەمانەش ببینە 
 پشتێنی ڕاوچی
 ئەستێرەی پشتوێن
 ئەستێرەی یەکبوون

 سەرچاوەکان 

 بەستەرە دەرەکییەکان 

پۆل:ئەستێرەکان بە ناوی تایبەت